පස්සේ මම බස් ස්ටෑන්ඩ් එකට ඇවිල්ලා බස් එකක නැගලා කොළඹ ගියා”යාපනය මූලස්ථාන පොලිසියේ උප පොලිස් පරික්ෂක ශ්‍රී ගජන්, ස්විස් කුමාර් නැමැත්තා පොලිසියට රැගෙන ආවේ ඝාතන සිද්ධියට අදාළ සැකකරුවකු වශයෙන් නොවන බවත් ඔහු පහරකෑමේ සිද්ධියක් ගැන පැමිණිල්ලක් පමණක් සිදුකළ බවත් යාපනය ශිවයෝගනාදන් විද්‍යා සිසුවිය ඝාතනය කිරීමේ සිද්ධියට අදාළ නඩුවේ සාක්කි දෙමින් යාපනය හිටපු මූලස්ථාන ප්‍රධාන පොලිස් පරීක්ෂක රංජිත් බාලසූරිය මිට පෙර ප්‍රකාශ කළා.එලෙස පැමිණිලි කර ස්විස් කුමාර් නැමැත්තා යාපනය අධිකරණ වෛද්‍ය නිලධාරීවරයා හමුවට ඉදිරිපත් කිරීමට යැයි කියමින් උප පොලිස් පරීක්ෂක ශ්‍රී ජගන් රැගෙන ගිය බවත් එලෙස කරන්නැයි උතුරු පළාත බාර ජ්‍යෙෂ්ඨ නියෝජ්‍ය පොලිස්පතිවරයා තමන්ට උපදෙස් දුන් බවට උප පොලිස් පරීක්ෂක ශ්‍රී ගජන් ප්‍රකාශ කළ බවත් මූලස්ථාන පොලිස් පරීක්ෂකවරයා එහි දී වැඩිදුරටත් සඳහන් කර තිබුනා.ශ්‍රී ගජන් පොලිස් නිලධාරියා මේවනවිට අතුරුදන් වී සිටිනවා.ස්විස්කුමාර්ගේ බිරිඳ ත්‍රිපුද්ගල විනිසුරු මඩුල්ල ඉදිරි‍යේ ඊයේ(29)සාක්ෂි දී තිබෙනවා."පසුගිය 2015 මැයි 08 වැනිදා සිට 2015 මැයි 12 වැනිදා දක්වා මහාලිංගම් ශෂිකුමාර් වන මගේ මහත්තයා මා සමග කොළඹ වැල්ලවත්තේ තමයි හිටියේ"ශිවලෝගනාදන් විද්‍යා ඝාතනයේ ප්‍රධාන සැකකරු වන මහාලිංගම් ශෂිකුමාර් හෙවත් ස්විස් කුමාර් ඊයේ(29) යාපනය මහාධිකරණයේදී ත්‍රිපුද්ගල විනිසුරු මඩුල්ල ඉදිරියේ සාක්ෂි ලබාදෙනු ලැබු අවස්ථා‍වේදී ස්විස්කුමාර්ගේ ප්‍රකාශ සම්බන්ධයෙන් බිරිදගෙන් විමසු අවස්ථාවේ ඇය එලෙස පවසා තිබෙනවා.වවුනියාව මහාධිකරණ විනිසුරු බාලේන්ද්‍රන් ශෂී මහේන්ද්‍රන්ගේ සභාපතිත්වයෙන් යුතුව යාපනය මහාධිකරණ විනිසුරු මානික්කවාසගර් ඉලංචේලියන් හා ත්‍රිකුණාමලය මහාධිකරණ විනිසුරු අන්නාලිංගම් ප්‍රේමශංකර් ඉදිරියේදී නඩුවට අදාළ සාක්ෂි විමර්ශනය පැවැත්වෙනවා.ස්විස් කුමාර්ගේ බිරිද එහිදි පැවසු‍වේ.